open-index/open-wikipedia-markdown huggingface dataset:
Πλατανάκι Αρκαδίας

Το **Πλατανάκι** είναι ορεινό χωριό στη Νότια Κυνουρία της Πελοποννήσου και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Το Πλατανάκι βρίσκεται στις πλαγιές του Πάρνωνα σε υψόμετρο 900 μέτρα, βορειοανατολικά της κορυφής Ψάρι (υψομ. 1.839 μ.). Απέχει 32 χιλιόμ. Δ. από το Λεωνίδιο, 105 χλμ. ΝΑ. από την Τρίπολη (μέσω Άστρους) και 58 χλμ. Α.-ΒΑ. από τη Σπάρτη (μέσω Βασάρας). Το χωριό είναι κτισμένο δίπλα σε περιοχή κατάφυτη από έλατα, γνωστή από την αρχαιότητα ως Γλυππία και κατοικείτο από Αχαιούς. Οι κάτοικοί του, οι οποίοι την περίοδο του χειμώνα μετοικούν στο χωριό Βλαχιώτης Λακωνίας, ασχολούνται με τη γεωργία, τη μελισσοκομία και τις οικοδομικές εργασίες. Στο χωριό γεννήθηκε ο μακεδονομάχος Καπετάν Φούφας (Ζαχαρίας Παπαδάς).

## Αξιοθέατα
Βορειοανατολικά του χωριού, στην κατεύθυνση προς τον Άγιο Βασίλειο, υπάρχουν ερείπια μεσαιωνικού κάστρου και της ερειπωμένης πλέον Μονής Παλαιοπαναγιάς. Στην ίδια ακριβώς τοποθεσία έχουν βρεθεί  θραύσματα αγγείων ενώ στην είσοδο του καθολικού της παλαιάς μονής υπάρχει μέρος αρχαίου αγάλματος.

Αξιοθέατα του χωριού είναι η εκκλησία της Παναγίας (Γενέσιο Θεοτόκου) η οποία *"χρονολογείται στον 19ο αι. και είναι μονόχωρος, καμαροσκέπαστος με τρίπλευρη κόγχη ιερού και τοξωτό κωδωνοστάσιο. Στο εσωτερικό του διατηρεί ξυλόγλυπτο τέμπλο με εικόνες καλής τέχνης μεταβυζαντινών χρόνων"* καθώς και η πετρόκτιστη τρίκρουνη βρύση του 1889 (ανακαινίσθηκε το 1953) η οποία θεωρείται *"αξιόλογη κατασκευή με έντονα αρχιτεκτονικά στοιχεία του νεοκλασικισμού και είναι συνδεδεμένη με τις μνήμες των κατοίκων της περιοχής"*. Και τα δύο έχουν κηρυχθεί ιστορικά διατηρητέα μνημεία.

## Διοικητικά στοιχεία
Ως οικισμός αναφέρεται επίσημα, μετά την απελευθέρωση, το 1835 να προσαρτάται στον τότε δήμο Γλυπίας. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελούν την τοπική κοινότητα Πλατανακίου που ανήκει στο Δήμο Νότιας Κυνουρίας και σύμφωνα με την απογραφή του 2011 έχει πληθυσμό 72 κατοίκους.

## Εξωτερικοί σύνδεσμοι
* Κάστρο Γλυππίας ή Πύργος Παλαιοπαναγιάς από τον ιστότοπο Καστρολόγος
* Βρύση στο Πλατανάκι Κυνουρίας  από τον ιστότοπο Οδυσσεύς  του Υπουργείο Πολιτισμού και Αθλητισμού

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Εσπιρά-ντε-λ'Αγκλί

Το **Εσπιρά-ντε-λ'Αγκλί** (γαλλικά: *Espira-de-l'Agly*, καταλανικά: *Espirà de l'Aglí*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Εσπιρανέν (γαλλικά: *Espiranencs*).

## Παραπομπές


Κατηγορία:Κοινότητες των Ανατολικών Πυρηναίων
Ναρίνιο

μικρογραφία|Περιοχή δραστηριοποίησης
Οι **Ναρίνιο** (ισπανικά: nariño) ήταν προκολομβιανές κοινότητες ανθρώπων που ζούσαν στα βουνά της νοτιοδυτικής Κολομβίας.

## Τέχνη
Η τέχνη τους αποτελούταν από κοσμήματα όπως οι κρίκοι για την μύτη φτιαγμένα απο ξύλο, πέτρα, μαλλί ή ακόμη και χρυσό.

## Παραπομπές


Κατηγορία:Προκολομβιανοί πολιτισμοί της Νότιας Αμερικής
Κατηγορία:Ιστορία της Κολομβίας
Εσταβάρ

Το **Εσταβάρ** (γαλλικά και καταλανικά: *Estavar*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Εσταβαρουά (γαλλικά: *Estavarois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες των Ανατολικών Πυρηναίων
Βένα

Η **βένα** (ιταλικά *Vena*), λέξη-δάνειο από την Ιταλική γλώσσα, είναι λέξη σπάνια απαντώμενη στην ελληνική γλώσσα, που σημαίνει *φλέβα* ή *φυσική γραμμή*. Δηλώνει, μεταφορικά, τις φλέβες, δηλ. τις φυσικές γραμμές (κύματα ή νερά) της πέτρας, του μαρμάρου, ή συχνότερα του ξύλου. Μπορεί όμως να έχει και τη σημασία της εγχάραξης πάνω σε ένα στερεό σώμα ή ακόμα και της φυσικὴς κλίσης.

Στην ξυλουργική και την επιπλοποιία, η βένα χρησιμοποιείται ευρέως. *Βένες* λέγονται, έτσι, οι έντονες ραβδώσεις που παρουσιάζουν τα ξύλα, ή τα λεγόμενα «νερά» του ξύλου. Η προέλευση της λέξης, ιδίως για το ξύλο, είναι λατινοϊταλική, διότι Vena σημαίνει φλέβα. Συγκεκριμένα για το ξύλο, η έννοια είναι κυριολεκτική και όχι μεταφορική, άλλωστε οι ίνες του ξύλου (=βένες) αντιπροσωπεύουν τις φλέβες του δένδρου που μεταφέρουν τους χυμούς από τις ρίζες προς τον κορμό, τα κλαδιά και τα φύλλα.

Από τη λέξη αυτή πηγάζουν και οι τεχνικές έννοιες, *«ισόβενο»* και *«φαρδύβενο»*, που έχουν άμεση σχέση με τις βένες του ξύλου. *Ισόβενο* είναι αυτό το ξύλο που φέρει ίσια και παράλληλα νεύρα (βένες). Το δεύτερο (*φαρδύβενο*) σημαίνει ότι οι βένες του ξύλου είναι φαρδιές.

## Παραπομπές
 

Κατηγορία:Ξυλουργική
Κατηγορία:Ξύλο
Αντώνης Καρυοφύλλης

Ο **Αντώνης Καρυοφύλλης** (1904 &#x2013; 1989) ήταν Έλληνας αθλητής. Αγωνίστηκε στο άλμα εις ύψος στους Ολυμπιακούς Αγώνες 1924 και στους Ολυμπιακούς Αγώνες 1928. Το 1928 ήταν ο σημαιοφόρος της ελληνικής αποστολής. 

## Παραπομπές

Κατηγορία:Έλληνες αθλητές του άλματος εις ύψος
Κατηγορία:Αθλητές στίβου ΠΑΟ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1924
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Χρήστος Βρεττός

Ο **Χρήστος Βρεττός** (25 Μαρτίου 1894 - Οκτώβριος 1973) ήταν Έλληνας αθλητής. 

Αγωνίστηκε στην σφαιροβολία ανδρών στους Ολυμπιακούς Αγώνες 1924. Τερμάτισε 14ος και δεν προκρίθηκε στην επόμενη φάση. Το 1924, ήταν ο σημαιοφόρος της ελληνικής αποστολής.

## Παραπομπές


Κατηγορία:Έλληνες αθλητές της σφαιροβολίας
Κατηγορία:Αθλητές στίβου Εθνικού ΓΣ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1924
Αντρέ Καγιάτ

Ο **Αντρέ Καγιάτ** (γαλλικά: André Cayatte) (Καρκασσόν, 1909 - Παρίσι, 1989) ήταν Γάλλος σκηνοθέτης και δικηγόρος, ο οποίος έγινε γνωστός για τις ταινίες του με επίκεντρο θέματα εγκληματικότητας, δικαιοσύνης και ηθικής ευθύνης.

Ο Αντρέ Καγιάτ ξεκίνησε τη σκηνοθετική του καριέρα στην υπό γερμανικό έλεγχο κινηματογραφική εταιρεία Continental Films κατά τη διάρκεια της γαλλικής κατοχής κατά τον Β' Παγκόσμιο πόλεμο. Μερικές από τις πιο γνωστές ταινίες του που ασχολήθηκαν με τα χαρακτηριστικά του θέματα περιλαμβάνουν τις *Justice est faite* (*Η δικαιοσύνη μίλησε,* 1950), την πρώτη από μια σειρά ταινιών με τις οποίες στράφηκε κατά του γαλλικού δικαστικού συστήματος  και με την οποία κέρδισε το Χρυσό Λιοντάρι στο  Διεθνές Φεστιβάλ Κινηματογράφου Βενετίας, το *[[Είμαστε όλοι δολοφόνοι]]*, (*Nous sommes tous des assassins,*1952), μια καταγγελία της θανατικής ποινής, και *Le Passage du Rhin* (*Το πέρασμα του Ρήνου,* 1960).

Το 1963, έκανε ένα τολμηρό πείραμα στην αφηγηματική ταινία με ένα σύνολο δύο ταινιών: *Jean-Marc ou La vie conjugale (Ανατομία ενός γάμου: Οι μέρες μου με τον Ζαν-Μαρκ)* και *Françoise ou La vie conjugale (Ανατομία ενός γάμου: Οι μέρες μου με τη Φρανσουάζ)*. Αυτές οι δύο ταινίες αφηγούνται την ίδια ιστορία από διαφορετική αφηγηματική άποψη. Η ταινία του του 1973, *Il n'y a pas de fumée sans feu*, κέρδισε το βραβείο Χρυσή Άρκτος στο 23ο Διεθνές Φεστιβάλ Κινηματογράφου του Βερολίνου. 

Περαιτέρω θέματα με τα οποία ασχολήθηκε ήταν κοινωνικά προβλήματα, διαφθορά, κατάχρηση εξουσίας, παιδεραστία, ευθανασία, ατομική βόμβα, γαλλο-γερμανική συμφιλίωση, θανατική ποινή.

## Φιλμογραφία

* 1942: *La fausse maîtresse*
* 1943: *Au bonheur des dames*
* 1943: *Pierre et Jean (Πιέρ και Ζαν)*
* 1946: *Le dernier sou*
* 1946: *Sérénade aux nuages*
* 1946: *Roger-la-Honte*
* 1946: *La revanche de Roger-la-Honte*
* 1947: *Le chanteur inconnu*
* 1948: *Le dessous des cartes*
* 1949: *Les amants de Vérone (Οι εραστές της Βερόνα)*
* 1949: *Retour à la vie*
* 1950: *Justice est faite* (*Η δικαιοσύνη μίλησε*)
* 1952: *Nous sommes tous des assassins* (*[[Είμαστε όλοι δολοφόνοι]]*)
* 1954: *Avant le déluge (Πριν από τον κατακλυσμό)*
* 1955: *Le Dossier noir (Ο μαύρος φάκελος)*
* 1957: *Œil pour œil*
* 1958: *Le miroir à deux faces*
* 1960: *Le passage du Rhin (Το πέρασμα του Ρήνου)*
* 1964: *Jean-Marc ou la vie conjugale (Ανατομία ενός γάμου: Οι μέρες μου με τον Ζαν-Μαρκ)*
* 1964: *Françoise ou la vie conjugale* *(Ανατομία ενός γάμου: Οι μέρες μου με τη Φρανσουάζ)*
* 1963: *Le glaive et la balance* (*Δύο είναι οι ένοχοι*)
* 1965: *Piège pour Cendrillon*
* 1967: *Les risques du métier* (*Οι κίνδυνοι του επαγγέλματος)*
* 1969: *Les chemins de Katmandou*
* 1971: *Mourir d'aimer* (*Πεθαίνω από αγάπη*)
* 1973: *Il n'y a pas de fumée sans feu*
* 1974: *Verdict* (*Η ετυμηγορία*)
* 1977: *À chacun son enfer*
* 1978: *La raison d'état*
* 1978: *L'amour en question (Ένα έγκλημα με δύο δολοφόνους)*
## Παραπομπές

## Εξωτερικοί σύνδεσμοι
* 

Κατηγορία:Γάλλοι σκηνοθέτες
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Ποχίβα Τουιονετόα

Ο **Ποχίβα Τουιονετόα** (Pohiva Tu'i'onetoa ,30 Ιουνίου 1961 - 18 Μαρτίου 2023) ήταν λογιστής και πολιτικός από την Τόνγκα ,  πρωθυπουργός της χώρας του από το 2019 έως το 2021.  Διαδέχθηκε στην πρωθυπουργία τον Σεμίσι Σίκα, ο οποίος είχε υπηρετήσει ως πρωθυπουργός, μετά το θάνατο του Ακιλίσι Ποχίβα . 

Γεννημένος στο Ταλαφόου, ο Τουιονετόα αποφοίτησε από το Ινστιτούτο Ορκωτών Λογιστών της Νέας Ζηλανδίας το 1982 και στη συνέχεια το Πανεπιστήμιο Μονάς το 1993. Έχει πτυχίο οικονομικής διαχείρισης και μεταπτυχιακό . Είναι επίσης πιστοποιημένος λογιστής διαχείρισης . 

Απεβίωσε στις 18 Μαρτίου 2023 

## Καριέρα
Προσλήφθηκε στο Δημόσιο  τον Ιανουάριο του 1979. Ήταν ο επίσημος εκκαθαριστής του Εμπορικού Τμήματος του Υπουργείου Δικαιοσύνης στο Χάμιλτον της Νέας Ζηλανδίας . Μεταξύ 1983 και 2014 υπηρέτησε ως ελεγκτής της Τόνγκα. Ήταν ιδιώτης γραμματέας του βασιλιά Ταουφααχάου Τούπου Δ΄ από το 1987 ως το 1988, και επίσης υπάλληλος στο Ανακτοβούλιο κατά την ίδια περίοδο. Διεκδίκησε ανεπιτυχώς μία έδρα στο κοινοβούλιο στις γενικές εκλογές του 2010.

Στις γενικές εκλογές του 2014, εξελέγη στη Νομοθετική Συνέλευση της Τόνγκα για να εκπροσωπήσει την 10η εκλογική περιφέρεια της Τονγκατάπου. Στην κυβέρνηση του Ακιλίσι Ποχίβα ήταν υπουργός Εργασίας, Εμπορίου και Βιομηχανίας και υπουργός Αστυνομίας, Φυλακών και Πυροσβεστικών Υπηρεσιών.  Τον Μάρτιο του 2017 διορίστηκε υπουργός Εσόδων και Τελωνείων  αντικαθιστώντας την Tεβίτα Λαβεμαάου. Κατείχε τη θέση αυτή μέχρι τον Ιανουάριο του 2018, όταν διορίστηκε υπουργός Οικονομικών και Εθνικού Σχεδιασμού.

## Πρωθυπουργός της Τόνγκας
Στις 27 Σεπτεμβρίου 2019, ο Τουιονετόα εξελέγη πρωθυπουργός με δεκαπέντε ψήφους έναντι οκτώ για τον Σεμίσι Σίκα, ο οποίος υπηρετούσε ως υπηρεσιακός πρωθυπουργός. Ανακοινώθηκε επίσημα από τον βασιλιά Τουπόου ΣΤ΄ στις 9 Οκτωβρίου 2019.  Ανακοίνωσε τη σύνθεση της κυβέρνησής του στις 10 Οκτωβρίου 

Στις 12 Ιανουαρίου 2021 ο πρωθυπουργός επέζησε πρότασης δυσπιστίας στο Κοινοβούλιο, με 13 ψήφους υπέρ της κυβέρνησης έναντι 9. Επανεξελέγη βουλευτής στις εκλογές του 2021, όμως αντικαταστάθηκε στη θέση του πρωθυπουργού από τον Σιαόσι Σοβαλένι.

## Παραπομπές


Τουιονετοα
Μπαρμπαρά Πραβί

Η **Μπαρμπαρά Πιέβιτς** (Barbara Piévic), γνωστή και με το καλλιτεχνικό της όνομα ως **Barbara Pravi** (*Μπαρμπαρά Πραβί*) είναι Γαλλίδα τραγουδίστρια, συνθέτης-τραγουδοποιός και ηθοποιός. Έχοντας υπογράψει με την Capitol Music France το 2015, η Πραβί έχει κυκλοφορήσει τους δίσκους *Barbara Pravi* (2018) και *Reviens pour l'hiver* (2020). Ως συνθέτης, η Πραβί έχει γράψει τραγούδια σε έναν εκτεταμένο αριθμό καλλιτεχνών συμπεριλαμβανομένων των Γιανίκ Νοά, Julie Zenatti, Chimène Badi και Jaden Smith. 

Παράλληλα, ήταν η συνθέτης του "J'imagine", του τραγουδιού που νίκησε την Junior Eurovision του 2020. Έχοντας κερδίσει τον εθνικό τελικό της Γαλλίας *Eurovision France, c'est vous qui décidez!*, η Πραβί εκπροσώπησε τη χώρα στον διαγωνισμό τραγουδιού Eurovision 2021 με το τραγούδι "Voilà" και ήταν φιναλίστ του διαγωνισμού.

## Πρώτα χρόνια
Η Μπαρμπαρά Πραβί γεννήθηκε στο Παρίσι στις 10 Απριλίου 1993. Η οικογένειά της αποτελείται επίσης κυρίως από καλλιτέχνες και μουσικούς. Ο παππούς της από την πλευρά του πατέρα της είναι Σερβικής καταγωγής ενώ η μητέρα της είναι Ιρανή.  Το πραγματικό όνομα της Πραβί είναι Μπαρμπαρά Πιέβιτς (σερβικά: Barbara Pjević, κυριλλικό αλφάβητο: Барбара Пјевић) και, υιοθέτησε το καλλιτεχνικό της όνομα Μπαρμπαρά Πραβί (Barbara Pravi) από τη σερβική λέξη *prava* ως φόρο τιμής στον παππού της.

Στον τελικό της Eurovision του 2021 ήρθε 2η με 499 βαθμούς.

## Παραπομπές


## Εξωτερικοί σύνδεσμοι
* 

Κατηγορία:Γαλλίδες τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2021
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία
Μονή Παναγίας Καρυάς Αρκαδίας

Η **Μονή Παναγίας Καρυάς** είναι οικισμός της τοπικής κοινότητας Τυρού της Δημοτικής Ενότητας Τυρού του Δήμου Νότιας Κυνουρίας στη βόρεια άκρη του χωριού Τυρός. με υψόμετρο 314 μέτρα με πληθυσμό 111 κατοίκους σύμφωνα με την απογραφή του 2011,ο οικισμός έχει πάρει την ονομασία του απο το Μετόχι που υπάρχει, απέχει μόλις 3 χλμ. Δ. από την Παραλία Τυρού και τον Αργολικό κόλπο. Αναφέρεται επίσημα ως οικισμός για πρώτη φορά το 1940 να προσαρτάται στην τότε κοινότητα Τυρού.

## Παραπομπές


Κατηγορία:Μονές της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Μονές της Μητρόπολης Μαντινείας και Κυνουρίας
Λαμανέρ

Το **Λαμανέρ** (γαλλικά: *Lamanère*, καταλανικά: *La Menera*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Λαμανερουά (γαλλικά: *Lamanérois*).

## Παραπομπές


Κατηγορία:Κοινότητες των Ανατολικών Πυρηναίων
Αντώνιος Καλδέλλης

Ο **Αντώνιος Καλδέλλης** (αγγλ. Anthony Kaldellis, γεν. 29 Νοεμβρίου 1971) είναι Έλληνας ιστορικός,  καθηγητής και πρόεδρος του Τμήματος Κλασικών στο Πανεπιστήμιο του Οχάιο .

## Βιογραφία
Ο Α. Καλδέλλης γεννήθηκε στην Αθήνα. Έλαβε το πτυχίο B.Α. (1994) και το Ph.D. (2001) στην Ιστορία από το Πανεπιστήμιο του Μίσιγκαν. Αφού απέκτησε το διδακτορικό του διατέλεσε επίκουρος καθηγητής (2001-2006), αναπληρωτής καθηγητής (2006-2007), καθηγητής (2007-) και πρόεδρος (2015-) του Τμήματος Κλασικών στο Πανεπιστήμιο του Οχάιο .

Eιδικεύεται στην ελληνική ιστοριογραφία, τον Πλάτωνα και τις Βυζαντινές Σπουδές. Είναι συγγραφέας πολυάριθμων μονογραφιών για την κλασική αρχαιότητα και τη Βυζαντινή Αυτοκρατορία, οι οποίες έχουν μεταφραστεί σε πολλές γλώσσες.

Είναι μέλος των συμβουλευτικών επιτροπών του περιοδικού *Late Antiquity* (2016-), *Minerva* (2013) και του *[[:en:Greek,_Roman,_and_Byzantine_Studies|Greek, Roman, and Byzantine Studies]]* (2008-). Επίσης είναι μέλος των εκδοτικών επιτροπών της σειράς  Βυζαντινών Ελληνικών κειμένων της Μεσαιωνικής Βιβλιοθήκης Dumbarton Oaks (2008-) και του *Estudios Bizantinos: Digital Journal of the Spanish Society of Byzantine Studies* (2012-), και εκδότης του *[[Bryn Mawr Classical Review]]* (2010). Υπήρξε στο παρελθόν εκδότης Σειράς των *Routledge Classical Translations* (2011-2015), μέλος του εκδοτικού συμβουλίου του *Medieval Confluences: Studies in the Intellectual History and Comparative History of Ideas of the Medieval World* (2009-2019), και εκδότης ανασκοπήσεων του *[[:en:Speculum:_A_Journal_of_Medieval_Studies|Speculum: A Journal of Medieval Studies]] (2006-2012)*

## Επιλεγμένα έργα

** *The Argument of Psellos’ Chronographia*, 1999
** *Procopius of Caesarea: Tyranny, History, and Philosophy at the End of Antiquity*, 2004
** *Hellenism in Byzantium: The Transformations of Greek Identity and the Reception of the Classical Tradition*, 2007
** *The Christian Parthenon: Classicism and Pilgrimage in Byzantine Athens*, 2010
** *Ethnography after Antiquity: Foreign Lands and People in Byzantine Literature*, 2014
** *A New Herodotos: Laonikos Chalkokondyles on the Ottoman Empire, the Fall of Byzantium, and the Emergence of the West*, 2014
** *The Byzantine Republic: People and Power in New Rome*, 2015
** *Streams of Gold, Rivers of Blood: The Rise and Fall of Byzantium, 955 A.D. to the First Crusade*, 2017
** *A Cabinet of Byzantine Curiosities: Strange Tales and Surprising Facts from History's Most Orthodox Empire*, 2017
** *Romanland: Ethnicity and Empire in Byzantium*, 2019
** *Byzantium Unbound*, 2019

## Βίντεο

* Συνέντευξη με τον Δρ Anthony Kaldellis, Ινστιτούτο Μελέτης του Δυτικού Πολιτισμού, Texas Tech University 
* Anthony Kaldellis σχετικά με την κρίση του Ελληνισμού, Εταιρεία Διατήρησης της Ελληνικής Κληρονομιάς 

## βιβλιογραφικές αναφορές

## Πηγές

* 
* 

## Εξωτερικοί σύνδεσμοι
* Ιστοσελίδα του Anthony Kaldellis
* Anthony Kaldellis στο Academia.edu
* Anthony Kaldellis στο Regesta Imperii
* https://byzantiumandfriends.podbean.com/ podcast *Byzantium and Friends*

Κατηγορία:Έλληνες βυζαντινολόγοι
Γιο (Ανατολικά Πυρηναία)

Το **Γιο** (γαλλικά και καταλανικά: *Llo*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Γιοτουά (γαλλικά: *Llotois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες των Ανατολικών Πυρηναίων
Μπεν Νσιμπάντζε

Ο **Μπεν Νσιμπάντζε** (Benjamin Mshamndane Nsibandze', 1931-2021) ήταν πολιτικός και περιφερειακός διοικητής από τη Σουαζιλάνδη. Διατέλεσε αναπληρωτής πρωθυπουργός και εν συνεχεία ως υπηρεσιακός πρωθυπουργός για βραχύβια θητεία από τις 25 Οκτωβρίου 1979 έως τις 23 Νοεμβρίου 1979.

## Βιογραφία
Γεννήθηκε στις 17 Ιουνίου 1931. Εργάστηκε στο εξωτερικό κατά τα νεανικά του χρόνια. Υπηρέτησε ως αναπληρωτής πρωθυπουργός. Επίσης, χρημάτισε προσωρινός πρωθυπουργός το 1979 έπειτα από τον θάνατο του Μαφέβου Ντλαμίνι. Έπειτα από έναν μήνα αντικαταστάθηκε από τον Μαμπάντλα Ντλαμίνι.Εν συνεχεία υπηρέτησε ως αρχηγός του γραφείου διαχείρισης εθνικών κρίσεων. Είχε δύο παιδιά. Αποχώρησε από την πολιτική το 2014 και απεβίωσε σε ηλικία 89 ετών στις 13 Ιανουαρίου 2021.

## Παραπομπές


Κατηγορία:Πρωθυπουργοί του Εσουατίνι
Μέθοδος φερομονών - παρεμπόδισης σύζευξης

[thumb|right|Προσέλκυση νυμφών εντόμων λόγω της έκκρισης [Φερομόνη|φερομονών.]]
**Μέθοδος φερομονών - παρεμπόδισης σύζευξης** (*Mating disruption*), ή αλλιώς γνωστή ως μέθοδος *Κομφούζιο*, ονομάζεται η τεχνολογική μέθοδος που διαμέσου της χρήσης σεξουαλικών φερομονών (που παράγονται τεχνητά) παρεμποδίζεται καθοριστικά η σύζευξη μεταξύ θηλυκών και αρσενικών λεπιδόπτερων.

Ως αποτέλεσμα της μεθόδου, η οποία γνωρίζει σημαντική άνθηση στους καλλιεργούμενους αγρούς και οπωρώνες, επιτυγχάνεται σταδιακή αλλά δραστική μείωση της αναπαραγωγής του πληθυσμού των λεπιδοπτέρων, με άμεση συνέπεια,  τη μείωση και εν τέλει την ελαχιστοποίηση των ζημιών στους καρπούς της ροδακινιάς, της νεκταρινιάς, της βερυκοκιάς, της μηλιάς, της αχλαδιάς, της κυδωνιάς, καθώς και άλλων ειδών.

Είναι γνωστό ότι έτσι, με αυτή τη μέθοδο, ελαχιστοποιείται η αναπαραγωγική ικανότητα των ακμαίων μικρολεπιδοπτέρων, όπως: (i) της καρπόκαψας (*Grapholitha molesta*), της ανάρσιας (*Anarsia lineatella*) και του φυλλοδέτη (*Adoxophyes orana*), γνωστών εντομολογικών εχθρών της ροδακινιάς, της νεκταρινιάς και της βερυκοκιάς, (ii) του μικρολεπιδοπτέρου καρπόκαψας της μηλιάς (*Cydia pomonella*), κυριότερου εντομολογικού εχθρού της μηλιάς, της αχλαδιάς και της κυδωνιάς, και έτσι μειώνεται ή/και εξαφανίζεται ο πληθυσμός των επιβλαβών προνυμφών των εντόμων. Άλλες διαδεδομένες χρήσεις της μεθόδου, μπορούν να αφορούν την άμπελο (κν. αμπέλι) για τον έλεγχο της ευδεμίδας (*Lobesia botrana*) και επίσης, την ντομάτα θερμοκηπίου για τον έλεγχο της τούτα (*Tuta absoluta*).

Στην πράξη, η χρήση ειδικών συσκευών από διαχυτήρες, με ελεγχόμενη αποδέσμευση, που περιέχουν τη συνθετική φερομόνη, που είναι παρόμοια με τη φυσική φερομόνη, την οποία παράγουν τα λεπιδόπτερα,  αναρτώνται σε κλαδιά των οπωροφόρων δένδρων, σε μέτριο ύψος και τίθενται σε λειτουργία νωρίς την άνοιξη. Πρόσθετα, επιπλέον διαχυτήρες τοποθετούνται στα όρια των οπωρώνων κοντά στις κορυφές των δέντρων.

Η μέθοδος παρουσιάζει το πλεονέκτημα της καταπολέμησης των μικρολεπιδοπτέρων χωρίς επιβλαβείς χημικές ενώσεις (εντομοκτόνα) που προκαλούν περιβαλλοντική ρύπανση, και πρόσθετα, επιτρέπει την ανάκαμψη της βιοποικιλότητας στους οπωρώνες. Η εφαρμογή τέτοιων καινοτομικών μεθόδων σεξουαλικής σύγχυσης των μικρολεπιδοπτέρων, στην Ελλάδα, είναι γνωστή -για προφανείς λόγους- ως μέθοδος ***κομφούζιο***.

## Παραπομπές
 

## Σύνδεσμοι
* Αξιολόγηση της αποτελεσματικότητας της μεθόδου διατάραξης της σύζευξης με φερομόνες
* Mating Disruption
* Mating Disruption for Management of Insect Pests

Κατηγορία:Βιοχημεία
Κατηγορία:Γεωπονία
Voilà (τραγούδι της Μπαρμπαρά Πραβί)

Το **"Voilà"** είναι ένα τραγούδι της Γαλλίδας τραγουδίστριας Μπαρμπαρά Πραβί. Κυκλοφόρησε για ψηφιακή λήψη και σε πλατφόρμες συνεχούς ροής στις 6 Νοεμβρίου 2020. Συνθέτες και στιχουργοί είναι οι Μπαρμπαρά Πραβί, Αντουάν "Igit" Μπαρό και Λιλί Ποέ. Το τραγούδι εκπροσώπησε τη Γαλλία στον  στο Ρότερνταμ της Ολλανδίας, αφού κέρδισε τον διαγωνισμό προεπιλογής *Eurovision France, c'est vous qui décidez!*.

## Διαγωνισμός Τραγουδιού Eurovision

Το τραγούδι εκπροσώπησε τη Γαλλία στον διαγωνισμό τραγουδιού της Eurovision 2021, αφού επιλέχθηκε μέσω του *Eurovision France, c'est vous qui décidez!*. Προκρίθηκε από τον πρώτο γύρο. Διαγωνίστηκε στον τελικό, κερδίζοντας την κριτική επιτροπή και την τηλεοπτική ψηφοφορία, συγκεντρώνοντας αρκετούς πόντους για να κερδίσει τον διαγωνισμό. Καθώς η Γαλλία είναι μέλος των "Big Five", το τραγούδι προκρίνεται αυτόματα στον τελικό, που θα διεξαχθεί στις 22 Μαΐου 2021 στο Rotterdam Ahoy στο Ρότερνταμ της Ολλανδίας. Στον τελικό κατέκτησε τη 2η θέση με 499 βαθμούς.

## Προσωπικό
Οι συντελεστές προσαρμόστηκαν από την Tidal.
* Μπαρμπαρά Πραβί - Παραγωγός, συνθέτης, στιχουργός, συνδεδεμένος ερμηνευτής, φωνητικά
* Ελοντί Φιλιέλ - Παραγωγός
* Ζερεμί Αρκάς - Παραγωγός
* Αντουάν "Igit" Μπαρό - Συνθέτης
* Λιλί Ποέ - Στιχουργός

## Ιστορικό κυκλοφορίας

## Παραπομπές

Κατηγορία:Τραγούδια του 2020
Κατηγορία:Singles του 2020
Κατηγορία:Διαγωνισμός Τραγουδιού Eurovision 2021
Κατηγορία:Γαλλικά τραγούδια
Κατηγορία:Τραγούδια στον διαγωνισμό τραγουδιού της Eurovision
Λάμπραντορ Σίτι

Η **Λάμπραντορ Σίτι** (αγγλ.: *Labrador City*, δηλ. *Πόλη του Λαμπραντόρ*) είναι κωμόπολη στο δυτικό Λαμπραντόρ (τμήματος της καναδικής επαρχίας της Νέας Γης και Λαμπραντόρ), κοντά στα σύνορα του Κεμπέκ με πληθυσμό 7.220 κατοίκων από το 2016. Η γειτονική πόλη της Λάμπραντορ Σίτι είναι το Ουάμπους, μια μικρότερη πόλη με πληθυσμό περίπου 1.906 άτομα από το 2016. Μαζί, οι «δίδυμες πόλεις» είναι γνωστές ως Λάμπραντορ Ουέστ.

Μεσ' τη δεκαετία του 1960, ιδρύθηκε η Λάμπραντορ Σίτι για να φιλοξενήσει υπαλλήλους της εταιρείας Iron Ore Company of Canada, και η εξόρυξη σιδηρομεταλλεύματος εξακολουθεί να αποτελεί την κύρια βιομηχανία στην πόλη.

Το σύνθημα της Λάμπραντορ Σίτι είναι το *Καμιστιάτουσσετ*, μια λέξη της Γλώσσας Νασκάπι που σημαίνει «γη των σκληρά εργαζομένων ανθρώπων». Το οικόσημο της πόλης της Λάμπραντορ Σίτι είναι αυτό μιας αρκτικής κουκουβάγιας που κρατά έναν πάπυρο πάνω από ένα μαύρο μπαστούνι σε ένα ανάχωμα κόκκινης γης. Το σύμβολο αντιπροσωπεύει την εξόρυξη σιδηρομεταλλεύματος. Το μπαστούνι πλαισιώνεται από δύο καριμπού. Τόσο οι αρκτικές κουκουβάγιες όσο και τα καριμπού είναι γηγενή στην περιοχή της Λάμπραντορ Σίτι.

## Παραπομπές


Κατηγορία:Πόλεις της Νέας Γης και του Λαμπραντόρ
RAF-977

Το **RAF-977** ήταν βαν που παράχθηκε από την RAF από το 1958 μέχρι το 1979. Το φορτηγάκι ήταν φτιαγμένο στην πλατφόρμα από το σασί του GAZ-21. Μια minibus έκδοση, επίσης, παράχθηκε από το 1969 μέχρι το 1975. Το όχημα ήταν αρκετά δημοφιλές στη Σοβιετική Ένωση και στην Ανατολική Ευρώπη, αλλά δεν είχε προβλεφθεί για εξαγωγές.

Το 1976 αντικαταστάθηκε από το RAF-2203, το οποίο ήταν και αυτό αρκετά δημοφιλές στη Σοβιετική Ένωση, το επόμενο μοντέλο ήταν στην παραγωγή για 3 χρόνια με το 977 βανάκι.

## Παραπομπές


## Αναφορές
* «Oldtimer picture gallery. Trucks. RAF-977».

Κατηγορία:Επαγγελματικά αυτοκίνητα
Κατηγορία:Ρωσικά αυτοκίνητα
Φερομόνη Νασάνοφ

Η **φερομόνη Νασάνοφ**,  ή αλλιώς **Νασόνοφ** (*αγγλ.* Nasanov pheromone) είναι φερομόνη που απελευθερώνεται από ειδικό αδένα των μελισσών (*εργάτριες*), ώστε να βοηθήσει στην επαναφορά αυτών στην αποικία. Αυτή η φερομόνη εκκρίνεται από τον εξωκρινή αδένα που ονομάζεται αδένας Νασάνοφ. Είναι σημαντικό να αναφερθεί ότι οι μέλισσες διεγείρονται από διάφορες μυρωδιές της κυψέλης, ώστε να ελευθερώσουν τη φερομόνη από τον αδένα Νασάνοφ. Για να μεταδώσουν αυτό το άρωμα, οι μέλισσες σηκώνουν την κοιλιά τους, οι οποίες περιέχουν τους αδένες Νασάνοφ, και ανεβάζουν τα φτερά τους έντονα. Αυτή η φερομόνη περιέχει ένα αριθμό διαφορετικών τερπενοειδών, λ.χ. όπως ενώσεων γερανιόλης, γερανικού οξέος, ε-κιτράλης, ζ-κιτράλης, φαρσενόλης και νερόλης.

## Παραπομπές


## Σύνδεσμος
* The Nasonov pheromone of the honeybee

Κατηγορία:Φερομόνες
RAF-2203

Το **RAF-2203** ήταν βαν παραγωγής της RAF από το 1976 μέχρι το 1997. Ο προκάτοχός του ήταν το RAF-977.

Παρήχθη από την RAF (Rigas Autobusu Fabrika, μετάφραση: Εργοστάσιο αυτοκινήτων και λεωφορείων της Ρίγας στα λετονικά) της Λετονικής ΣΣΔ από το 1976 μέχρι το 1994 (όταν χρεοκόπησε, συνεπεία της διάλυσης της Σοβιετικής Ένωσης και της απώλειας της μεγάλης εσωτερικής αγοράς) και παρήχθη από την GAZ μέχρι το 1997, αν και ήδη από τον Μάρτιο του 1994 είχε αντικατασταθεί από το GAZelle. 

Δανείστηκε στοιχεία από μοντέλα της Moskvitch (δεν υφίσταται πλέον) και της GAZ. Ήταν δημοφιλές ως ταξί (μαρσρούτκα), ιατρικό όχημα και όχημα ειδικών υπηρεσιών. Πέρα από κάποια μοντέλα για την μιλίτια (αστυνομία) της ΕΣΣΔ, παρήχθησαν κάποια πρωτότυπα ηλεκτρικά οχήματα.

Αν και φαινόταν καλό αισθητικά, δεν ήταν η καταλληλότερη επιλογή για οδήγηση σε κακές καιρικές συνθήκες. Ο ποιοτικός έλεγχος του εργοστασίου ήταν ισχνός. Ως αποτέλεσμα, το όχημα εμφάνιζε συχνά προβλήματα στον άξονα του ρουλεμάν και εμφάνιζε διαρροή καυσίμων. Εμφάνιζε επίσης υπερθέρμανση του κινητήρα, προβλήματα στη δόνηση, παθογένειες στις αναρτήσεις που οδηγούσαν σε κακό χειρισμό του οχήματος και υψηλή κατανάλωση καυσίμων. Η πρόσβαση στην καμπίνα ήταν δύσκολη, παρά τον έλεγχο του οχήματος από τα εμπρός.

## Πηγές
* Thompson, Andy. Cars of the Soviet Union (Haynes Publishing, Somerset, UK, 2008), p.195-198.

Κατηγορία:Επαγγελματικά αυτοκίνητα
Κατηγορία:Ρωσικά αυτοκίνητα
Μαρία Γεωργάτου

Η **Μαρία Γεωργάτου** (γεννημένη στις 10 Μαΐου 1984 στην Αθήνα) είναι Ελληνίδα πρώην αθλήτρια της ρυθμικής γυμναστικής. Κέρδισε ένα χάλκινο μετάλλιο στους Ολυμπιακούς Αγώνες του 2000 στο Σίδνεϊ.

## Αθλητισμός

## Προσωπική ζωή
Η Μαρία Γεωργάτου κατάγεται από την Κέρκυρα.

## Παραπομπές


Κατηγορία:Ελληνίδες αθλήτριες της ρυθμικής γυμναστικής
Κατηγορία:Έλληνες χάλκινοι Ολυμπιονίκες
Ολέτ

Το **Ολέτ** (γαλλικά: *Olette*, καταλανικά: *Oleta i Èvol*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Ολετουά (γαλλικά: *Olettois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες των Ανατολικών Πυρηναίων
Karma (τραγούδι της Άντζελας Περιστέρη)

Το **"Karma"** είναι ένα τραγούδι της Αλβανίδας τραγουδίστριας Άντζελα Περιστέρη. Το τραγούδι γράφτηκε από τους Κλέντι Μπαϊτι και Όλτι Κούρι. Το τραγούδι εκπροσώπησε την Αλβανία στον  στο Ρότερνταμ της Ολλανδίας, αφού κέρδισε τον διαγωνισμό προεπιλογής Festivali i Këngës και ήταν 21ο στον τελικό.

## Ιστορικό και σύνθεση
Τον Οκτώβριο του 2020, η Άντζελα Περιστέρη ανακοινώθηκε ως μία από τους είκοσι έξι διαγωνιζόμενους που επιλέχθηκαν να συμμετάσχουν στην 59η έκδοση του Festivali i Këngës, η εθνική επιλογή για τον καθορισμό του συμμετέχοντα της Αλβανίας για το διαγωνισμό τραγουδιού της Eurovision 2021. Στο πλαίσιο των κανόνων του διαγωνισμού, οι στίχοι των συμμετοχών έπρεπε να είναι στην αλβανική γλώσσα. Η Περιστέρη έλαβε μέρος στο τραγούδι "Karma", σε στίχους του Αλβανού τραγουδοποιού Όλτι Κούρι και σύνθεση του Αλβανού τραγουδιστής και τραγουδοποιού Κλέντι Μπαϊτι. Για τους σκοπούς της συμμετοχής της Περιστέρη στο διαγωνισμό τραγουδιού της Eurovision, το "Karma" θα ανανεωθεί ενώ οι στίχοι του θα παραμείνουν στην αλβανική γλώσσα.

## Προώθηση
Τον Ιανουάριο του 2021, η Περιστέρη εμφανίστηκε να τραγουδά το τραγούδι στην Αλβανική τηλεοπτική εκπομπή *Telebingo Shqiptare*.

## Στην Eurovision
### Festivali i Këngës

Το Radio Televizioni Shqiptar (RTSH), ο εθνικός ραδιοτηλεοπτικός οργανισμός της Αλβανίας, διοργάνωσε την 59η έκδοση του Festivali i Këngës προκειμένου να επιλέξει τον εκπρόσωπο της χώρας για το διαγωνισμό τραγουδιού της Eurovision 2021. Ο διαγωνισμός αποτελούσε παραδοσιακά δύο ημιτελικούς και τον τελικό που πραγματοποιήθηκε τον Δεκέμβριο του 2020. Κατά τη διάρκεια του πρώτου ημιτελικού, το "Karma" εμφανίστηκε στην έκδοση στούντιο ενώ στο δεύτερο ημιτελικό, σε ακουστική έκδοση. Μετά τον μεγάλο τελικό, η Άντζελα Περιστέρη κέρδισε με το "Karma" και ταυτόχρονα ανακοινώθηκε ως εκπρόσωπος της Αλβανίας για το διαγωνισμό τραγουδιού της Eurovision 2021.

### Στο Ρότερνταμ

Η 65η έκδοση του διαγωνισμού τραγουδιού της Eurovision πραγματοποιήθηκε στο Ρότερνταμ της Ολλανδίας και αποτελείτο από δύο ημιτελικούς στις 18 Μαΐου και 20 Μαΐου 2021 και τον μεγάλο τελικό στις 22 Μαΐου 2021. Σύμφωνα με τους κανόνες της Eurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθούν από έναν από τους δύο ημιτελικούς για να διαγωνιστούν για τον τελικό. Ωστόσο, οι δέκα πρώτες χώρες από κάθε ημιτελικό προκρίνονται στον μεγάλο τελικό. Στις 17 Νοεμβρίου 2020, ανακοινώθηκε ότι η Αλβανία θα εμφανιστεί στο δεύτερο μισό του δεύτερου ημιτελικού του διαγωνισμού.
Στον ημιτελικό κατάφερε να προκριθεί στον μεγάλο τελικό, όπου κατέλαβε την 21η θέση.

## Παραπομπές

Κατηγορία:Τραγούδια του 2020
Κατηγορία:Singles του 2020
Κατηγορία:Διαγωνισμός Τραγουδιού Eurovision 2021
Κατηγορία:Τραγούδια στον διαγωνισμό τραγουδιού της Eurovision
GAZelle

Το **GAZelle** ήταν σειρά από ελαφριά επαγγελματικά οχήματα που παράγονται από το 1994 μέχρι σήμερα. Το αυτοκίνητο άρχισε να σχεδιάζεται το 1989, 12 χρόνια πριν τελειώσει η παραγωγή από το RAF-2203, όμως καθώς οι πωλήσεις από το βαν ήταν αρκετά καλές η παραγωγή δεν μπορούσε να σταματήσει.

Το 1994, όταν οι πωλήσεις έδειχναν ότι άρχιζαν να πέφτουν, άρχιζε να παράγεται το GAZelle, το 1998 η RAF χρεωκόπησε και πουλήθηκε στην GAZ και η GAZ συνέχιζε να παράγει το RAF-2203 μέχρι το 2001. Το καινούριο βανάκι, το GAZelle, παράγονταν αρχικά μόνο σαν βαν, αλλά μετά παράχθηκε και σαν mini-bus και σαν αγροτικό.

Το φορτηγάκι παραμένει αρκετά δημοφιλές στα κράτη της πρώην Σοβιετικής Ένωσης, αν και έχει αντικατασταθεί από το GAZelle NEXT, το οποίο πουλιέται μόνο ως αγροτικό. Η μόδα με τα αγροτικά ξεκίνησε από τις ΗΠΑ, οπού από το 2015 το φορτηγάκι άρχιζε να εξάγεται και εκεί.

## Παραπομπές
* "Поехали на рынок: продажи коммерческого транспорта в России растут | Бизнес"

Κατηγορία:Μοντέλα GAZ
Κατηγορία:Επαγγελματικά αυτοκίνητα
Κόρνερ Μπρουκ

Το **Κόρνερ Μπρουκ** (αγγλικά: Corner Brook) είναι πόλη η οποία βρίσκεται στη δυτική ακτή του νησιού της Νέας Γης στην επαρχία Νέα Γη και Λαμπραντόρ του Καναδά. Κατά την Καναδική Απογραφή του 2016 είχε πληθυσμό 19.806 κατοίκους.

Βρίσκεται στον Κόλπο των Νήσων στις εκβολές του ποταμού Χάμπερ. Η πόλη είναι το δεύτερο μεγαλύτερο πληθυσμιακό κέντρο στην επαρχία μετά τον Άγ. Ιωάννη, και η τρίτη μικρότερη μεγαλούπολη μετά τον Αγ. Ιωάννη και το Μάουντ Περλ. Ως εκ τούτου, το Κόρνερ Μπρουκ λειτουργεί ως κέντρο εξυπηρέτησης για τη δυτική και τη βόρεια Νέα Γη. Βρίσκεται στο ίδιο γεωγραφικό πλάτος με το Γκασπέ του Κεμπέκ, μια πόλη παρόμοιου μεγέθους και τοπίου στην άλλη πλευρά του κόλπου του Αγ. Λαυρεντίου. Το Κόρνερ Μπρουκ είναι η βορειότερη πόλη του Ατλαντικού Καναδά.

Αποτελεί διοικητική έδρα της κυβέρνησης των Πρώτων Εθνών Χάλιμπου Μίγκμαγ. Η Μίγκμαγ ονομασία για τον κοντινό ποταμό Χάμπερ είναι «Μάχτουκουεκ».

## Παραπομπές


Κατηγορία:Πόλεις της Νέας Γης και του Λαμπραντόρ
Αψίδα του Θριάμβου (Οράνζ)

Η **Αψίδα του Θριάμβου της Οράνζ** βρίσκεται στην πόλη Οράνζ, που βρίσκεται στη νοτιοανατολική περιοχή της Γαλλίας στην κοιλάδα του Ροδανού ποταμού και έχει κηρυχθεί μνημείο παγκόσμιας κληρονομιάς της UNESCO το 1981 μαζί με το Ρωμαϊκό θέατρο της Οράνζ και τον περιβάλλοντα χώρο του.

## Περισσότερες πληροφορίες
Η αψίδα του θριάμβου της Οράνζ χτίστηκε μεταξύ 10 και 25 μ.Χ. και αποτελεί το πιο όμορφο δείγμα επαρχιακής αψίδας θριάμβου κατά την περίοδο της βασιλείας του αυτοκράτορα Αυγούστου.Βρίσκεται στη βόρεια είσοδο της πόλης. Λειτουργεί κυρίως ως πύλη εισόδου στην πόλη και όχι τόσο ως αψίδα θριάμβου, γιατί οι θρίαμβοι γιορτάζονταν μόνο στη Ρώμη. Ανεγέρθηκε, για να τιμηθούν οι βετεράνοι της δεύτερης Γαλατικής λεγεώνας, που ίδρυσαν την πόλη. Η αψίδα αποτελείται από τρεις καμάρες και μία διπλή σοφίτα. Η αψίδα είναι διακοσμημένη με πολλά ανάγλυφα στοιχεία, όπως ασπίδες, κράνη, ναυμαχίες, λάφυρα πολέμου, φρούτα, λουλούδια, κ.α. Εργασίες ανακαίνισης του μνημείου ολοκληρώθηκαν το 2010 υπό την επίβλεψη του αρχιτέκτονα Ντιντιέρ Ρεπελάν. Έχει 70 πόδια μήκος και σχεδόν τριάντα δύο πλάτος. Έχει περίπου 61 πόδια ύψος (δηλαδή περίπου 19 μέτρα). Η κεντρική καμάρα είναι μεγαλύτερη σε σχέση με τις πλάγιες καμάρες. Είναι διακοσμημένη με τέσσερις ενσωματωμένους κίονες κορινθιακού ρυθμού, που υποστηρίζουν ένα θριγκό με ένα αέτωμα. Τέσσερις αντίστοιχοι κίονες υπάρχουν και στην απέναντι πλευρά της αψίδας. Η αψίδα περιέχει μία επιγραφή αφιερωμένη στον αυτοκράτορα Τιβέριο το 27 μ.Χ. Το μνημείο έχει υποστεί πολλές φθορές, γιατί τοξοβόλοι συνήθιζαν να κάνουν την πρακτική τους εκεί κατά το Μεσαίωνα.

## Εικόνες

Αρχείο:Arc d'Orange, Orange.jpg
Αρχείο:Arc de Triomph, Orange Provence.jpg
Αρχείο:Arc antique d'Orange - 02.jpg
Αρχείο:Arc antique d'Orange - 04.jpg
Αρχείο:Orange - Arc de triomphe romain 16.JPG
Αρχείο:Orange - Arc de triomphe romain 15.JPG
Αρχείο:Orange - Arc de triomphe romain 26.JPG


## Εξωτερικοί σύνδεσμοι

* https://homepages.bluffton.edu/~sullivanm/france/orange/arch/tiberius2.html
* Οράνζ άρθρο στην ιστοσελίδα www.britannica.com
* https://whc.unesco.org/en/list/163/ άρθρο στην ιστοσελίδα whc.unesco.org
* https://www.theatre-antique.com/en/discovering-site/triumphal-arch-and-remains-temple  άρθρο στην ιστοσελίδα www.theatre-antique.com
* https://www.culturespaces.com/en/orange 

## Παραπομπές


Κατηγορία:Μνημεία Παγκόσμιας Κληρονομιάς στη Γαλλία
GAZelle NEXT

Το **GAZelle NEXT** είναι αγροτικό αυτοκίνητο που παράγεται από τη ρωσική εταιρεία GAZ, από το 2013 μέχρι σήμερα. Κατασκευάζεται στις μορφές του φορτηγού πικάπ, του μικρού λεωφορείου (μίνι μπας) και του φορτηγακιού. 

Είναι αρκετά δημοφιλές στη Ρωσία, όπου πωλείται στην τιμή των 650.000 ρουβλίων με τον βασικό εξοπλισμό, δηλαδή μόλις 8.000 ευρώ. Παράγεται στη Ρωσία (στο Νίζνι Νόβγκοροντ, κεντρικό εργοστάσιο της εταιρείας) και στην επαρχία Σαγγάριου της Τουρκίας.

## Αναφορές
* "На ГАЗе начато серийное производство "ГАЗели-Next""

Κατηγορία:Μοντέλα GAZ
Κατηγορία:Επαγγελματικά αυτοκίνητα
Set Me Free (τραγούδι της Έντεν Αλέν)

Το **"Set Me Free"** είναι ένα τραγούδι της Ισραηλινής τραγουδίστριας Έντεν Αλέν. Το τραγούδι εκπροσώπησε το Ισραήλ στον  στο Ρότερνταμ της Ολλανδίας, αφού κέρδισε τον διαγωνισμό προεπιλογής *HaShir Shelanu L'Eurovizion*.

## Διαγωνισμός Τραγουδιού Eurovision

Το τραγούδι εκπροσώπησε το Ισραήλ στον Διαγωνισμό Τραγουδιού της Eurovision 2021, αφού επιλέχθηκε μέσω του *HaShir Shelanu L'Eurovizion*. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση για τους ημιτελικούς του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Το Ισραήλ τοποθετήθηκε στον πρώτο ημιτελικό, που διεξήχθη στις 18 Μαΐου 2021, προκρίθηκε στον τελικό και κατέλαβε τελικά τη 17η θέση.

## Προσωπικό
Οι συντελεστές είναι προσαρμοσμένοι από την Tidal.
* Αμίτ Μορντεχάι - παραγωγός, συνθέτης, στιχουργός, arranger
* Άϊντο Νέτζερ - παραγωγός, συνθέτης, στιχουργός, arranger
* Νόαμ Ζαλτίν - παραγωγός, συνθέτης, στιχουργός, arranger
* Ρον Καρμί - παραγωγός, συνθέτης, στιχουργός, arranger

## Παραπομπές

Κατηγορία:Τραγούδια του 2020
Κατηγορία:Singles του 2020
Κατηγορία:Διαγωνισμός Τραγουδιού Eurovision 2021
Κατηγορία:Τραγούδια στον διαγωνισμό τραγουδιού της Eurovision
Κονσέψιον Μπέι Σάουθ

Το **Κονσέψιον Μπέι Σάουθ** (αγγλικά: Conception Bay South) είναι κωμόπολη η οποία  βρίσκεται στη νότια ακτή του Κόλπου Κονσέψιον στη χερσόνησο Άβαλον του νησιού Νέα Γη της Επαρχίας Νέα Γη και Λαμπραντόρ του Καναδά. Η πόλη κοινώς αποκαλείται **C.B.S.**

## Δημογραφικά στοιχεία

Από το 2016, η πόλη είχε πληθυσμό 26.199 κατοίκων, που την καθιστά ως το δεύτερο μεγαλύτερο πληθυσμιακό κέντρο στην επαρχία μετά από την πόλη του Αγ. Ιωάννη. Η κοινότητα αντιστοιχεί σε μεγάλο βαθμό, αλλά όχι ακριβώς, στα όρια της ομώνυμης εκλογικής περιφέρειας.

Το 2016, το Κονσέψιον Μπέι Σάουθ αποτελούνταν από 92,3% Λευκούς, 6,6% Αβορίγινες και 1,1% άλλες ορατές μειονότητες.

## Παραπομπές


Κατηγορία:Πόλεις του Καναδά
Μάουντ Περλ

Το **Μάουντ Περλ** (αγγλικά: *Mount Pearl*) είναι ο τρίτος μεγαλύτερος οικισμός και η δεύτερη μεγαλύτερη μεγαλούπολη στη Νέα Γη και Λαμπραντόρ του Καναδά. Η πόλη βρίσκεται νοτιοδυτικά του Αγίου Ιωάννη, στο ανατολικό άκρο της χερσονήσου Άβαλον στο νησί της Νέας Γης. Το Μάουντ Περλ αποτελεί μέρος της μητροπολιτικής περιοχής του Αγίου Ιωάννη, της 20ής μεγαλύτερης μητροπολιτικής περιοχής του Καναδά.

## Δημογραφικά στοιχεία
Η πόλη βρίσκεται στη Διαίρεση 1 της απογραφής της Νέας Γης.

Το 2016 το Μάουντ Περλ αποτελούνταν από 92,7% λευκούς, 5,6% Αβορίγινες και 1,7% άλλους. Η μέση ηλικία ήταν 44,5 το 2016 και 41,6 το 2011. Το μέσο εισόδημα ήταν 78.232$ πριν τους φόρους το 2016, με μέσο εισόδημα 67.055$ μετά τους φόρους το 2016.

## Παραπομπές


Μαουντ Περ
Περεστορτές

Το **Περεστορτές** (γαλλικά: *Peyrestortes*, καταλανικά: *Paretstortes*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Περεστορτέν (γαλλικά: *Peyrestortencs*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες των Ανατολικών Πυρηναίων
Πεζιγιά-λα-Ριβιέρ

Το **Πεζιγιά-λα-Ριβιέρ** (γαλλικά: *Pézilla-la-Rivière*, καταλανικά: *Pesillà de la Ribera*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Πεζιγιαναί (γαλλικά: *Pézillanais*).

## Παραπομπές


Κατηγορία:Κοινότητες των Ανατολικών Πυρηναίων
Νησιά της Μαγδαληνής

thumb|Πολύχρωμες κατοικίες επί του αρχιπελάγους
Τα **Νησιά της Μαγδαληνής** (γαλλικά: Îles de la Madeleine· αγγλικά: Magdalen Islands) είναι μικρό αρχιπέλαγος στον κόλπο του Αγίου Λαυρεντίου με έκταση 205,53 τετραγωνικά χιλιόμετρα. Διοικητικά, τα νησιά αποτελούν μέρος της περιοχής Γκασπεζί–Ιλ ντε λα Μαντλέν στην καναδική επαρχία του Κεμπέκ, αλλά γεωγραφικά, είναι πιο κοντά στις θαλάσσιες επαρχίες παρά στη Χερσόνησο Γκασπέ, στα ηπειρωτικά του Κεμπέκ.

## Παραπομπές


Κατηγορία:Νησιά του Καναδά
Κατηγορία:Κεμπέκ
Σάμμερσαϊντ

Το **Σάμμερσαϊντ** (αγγλικά: *Summerside*) είναι καναδική πόλη στην Κομητεία Πρινς της Νήσου του Πρίγκιπα Εδουάρδου. Αποτελεί τη δεύτερη μεγαλύτερη πόλη της επαρχίας και το κύριο κέντρο εξυπηρέτησης για το δυτικό τμήμα του νησιού.

## Ιστορία
Το Σάμμερσαϊντ ενσωματώθηκε επίσημα ως κωμόπολη την 1η Απριλίου 1877. Την 1η Απριλίου 1995, η Κωμόπολη του Σάμμερσαϊντ συγχωνεύτηκε με τις ενσωματωμένες κοινότητες των Σαιντ Έλενορς και Ουίλμοτ. Ταυτόχρονα, το συγχωνευμένο Σάμμερσαϊντ επισύναψε τμήματα της κοινότητας Σέρμπρουκ και της κοινότητας Λοτ 17. Ήταν η δεύτερη ενσωματωμένη πόλη της Νήσου του Πρίγκιπα Εδουάρδου, μετά την επαρχία της Σάρλοτταουν.

Το Σάμμερσαϊντ πήρε την ονομασία του από ένα πανδοχείο που ανήκε στον Γεώργιο Λίνκλεττερ Β', που ονομάζεται *Summer Side House*.

Ο πληθυσμός της Κωμοπόλεως του Σάμμερσαϊντ το 1991, την τελευταία απογραφή πριν τη συγχώνευση, ήταν 7.474 κάτοικοι. Ο προσαρμοσμένος πληθυσμός του 1991 ως αποτέλεσμα της συγχώνευσης ήταν 13.636. Κατά την απογραφή του 2016, ο πληθυσμός της πόλης ήταν 14.829.

## Παραπομπές


Κατηγορία:Πόλεις του Καναδά
Κατηγορία:Νήσος του Πρίγκιπα Εδουάρδου
Λευτέρης Λαζάρου

Ο **Λευτέρης Λαζάρου** (Πειραιάς, 1952) είναι Έλληνας αρχιμάγειρας και επιχειρηματίας. Είναι κυρίως γνωστός ως ο πρώτος Έλληνας σεφ που βραβεύτηκε με αστέρι Michelin, και ως ένας από τους κριτές στις πρώτες δύο σεζόν του δημοφιλούς τηλεοπτικού διαγωνισμού Masterchef Greece. Ειδικεύεται στην μοντέρνα Ελληνική κουζίνα, και συγκεκριμένα στα θαλασσινά, ενώ θεωρείται ένας από τους πιο αναγνωρίσιμους και βραβευμένους Έλληνες μάγειρες.

## Βιογραφία
Γεννήθηκε στον Πειραιά το 1952 από πειραιώτες γονείς και είναι υποστηρικτής του Εθνικού. Ο πατέρας του εργαζόταν ως μάγειρας σε καράβι, και από την ηλικία των 15, άρχισε να δουλεύει στην κουζίνα του πατέρα του.

Τον Οκτώβριο του 1987, άνοιξε το εστιατόριο θαλασσινών *Βαρούλκο* στο λιμάνι του Πειραιά. Το 2002, το μαγαζί έγινε το πρώτο εστιατόριο της Ελληνικής κουζίνας που έλαβε ένα αστέρι Michelin, που συχνά θεωρείται ως το πιο υψηλού κύρους βραβείο μαγειρικής, το οποίο διατηρεί μέχρι και σήμερα. Το 2004 το εστιατόριο μεταφέρθηκε στην οδό Πειραιώς στην Αθήνα, και το 2014 ξανά μεταφέρθηκε στον Πειραιά, αυτή τη φορά με το όνομα *Βαρούλκο Seaside*. Το εστιατόριο, ανάμεσα σε άλλα βραβεία, έχει παραλάβει το βραβείο Χρυσός Σκούφος του ψυχαγωγικού οδηγού Αθηνόραμα κάθε χρονιά από το 1993, κάνοντας τον Λαζάρου τον μοναδικό σεφ που έχει δεχτεί τόσες φορές το βραβείο.

Έχει διδάξει Ελληνική Κουζίνα στο Culinary Institute of America (CIA), μία από τις καλύτερες σχολές μαγειρικής στον κόσμο.

Το 2006 δημοσίευσε το πρώτο του βιβλίο μαγειρικής, με το τίτλο *Λευτέρης Λαζάρου- 20 Χρόνια στο Βαρούλκο*. Από τότε, έχει γράψει πολλά άλλα βιβλία, καλύπτοντας διάφορα είδη συνταγών, συμπεριλαμβάνοντας ένα παιδικό βιβλίο, με το όνομα *Παιδιά ας Μαγειρέψουμε!*

Το 2010 ήταν μέλος της κριτικής επιτροπής για την πρώτη σεζόν του τηλεπαιχνιδιού Masterchef Greece στο Mega Channel, μαζί με τον Δημήτρη Σκαρμούτσο και τον Γιάννη Λουκάκο. Επανεκτέλεσε αυτόν το ρόλο στην δεύτερη σεζόν της σειράς, το 2012, μέχρι την ακύρωση της για οικονομικούς λόγους το 2013. Ήταν επίσης κριτής στην σειρά *Master Chef Junior* το 2011.

Το 2018 παρουσίασε την τηλεοπτική εκπομπή μαγειρικής *Κάθε Μέρα Αξίζει* από την Lidl  στο ANT1. To 2020, ξεκίνησε μια διαδικτυακή εκπομπή μαγειρικής με το όνομα *Με Το Μάτι Γαρίδα* στο YouTube.

## Παραπομπές


Κατηγορία:Έλληνες μάγειρες
Κατηγορία:Έλληνες τηλεπαρουσιαστές
Κατηγορία:Έλληνες επιχειρηματίες
Κατηγορία:Έλληνες συγγραφείς του 21ου αιώνα
Μάχη της Μαλάξας

Η **Μάχη της Μαλάξας** μπορεί να αναφέρεται σε:

* Μάχη της Μαλάξας (1821)
* Μάχη της Μαλάξας (1866)
Σοφία Κάστρο

Η **Σοφία Κάστρο** (*Sofía Castro*, γεννημένη ως Ανχέλικα Σοφία Κάστρο Ριβέρα *Angélica Sofía Castro Rivera*, 30 Οκτωβρίου 1994 -) είναι Μεξικανή ηθοποιός. 

## Φιλμογραφία
**Skimo* - 2007/08, ως Γέντι (σειρά)
**La Hora Pico* - 2007, (σειρά)
**La rosa de Guadalupe* - 2008/09, (σειρά)
**Teresa* - 2010/11, ως Λίλια
**[[Ελπίζοντας καρδιά μου|Esperanza del corazón]]* - 2011/12, ως Εγλατίνα
**Cachito de cielo* - 2012, ως Σοφία Σαλβατιέρρα
**Como dice el dicho* - 2012, (σειρά, 2 επεισόδια)
**El cartero* - 2013, (θέατρο)
**[[Για πάντα αγάπη μου|Por siempre mi amor]]* - 2013/14, ως Ντάφνε Κιντάνα Ερρέρα
**El hotel de los secretos* - 2016, ως Εουχένια Μπαγιεστέρος
**[[Η αγάπη ήρθε|Vino el amor]]* - 2016/17, ως Φερνάντα Ρόμπλες
**Por amar sin ley* - 2018, ως Νόρα Ράμος
**Luis Miguel: La Serie* - 2018, ως Παουλίνα Λόπεζ Πορτίγιο Ρομάνο (σειρά)

## Βραβεία & υποψηφιότητες
;Βραβεία TVyNovelas
}||Καλύτερη Νεαρή Ηθοποιός|| *[[Η αγάπη ήρθε|Vino el amor]]*  
|}

;Βραβεία People en Español

;Βραβεία Q Que... México

;Βραβεία Ένωσης Κριτικών και Δημοσιογράφων Θεάτρου (ACPT)

## Παραπομπές


## Εξωτερικοί Σύνδεσμοι

* 
*

Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Ινστιτούτο 22

Το ***Ινστιτούτο 22*** (ρωσικά:**Институт 22**) ήταν ένας οργανισμός που δημιουργήθηκε το 1978, από την Ρωσική Ακαδημία Επιστημών και το Υπουργείο Άμυνας στη Σοβιετική Ένωση και είχε ως αποστολή του να διερευνήσει τα περιστατικά με ΑΤΙΑ στη Σοβιετική Ένωση. Το Ινστιτούτο 22 υπήρξε ένας μυστικός οργανισμός για ολόκληρα 13 χρόνια (μέχρι την πτώση της Σοβιετικής Ένωσης) και μπορεί να συγκριθεί με το αμερικανικό Πρόγραμμα Blue Book.

Κατά τη διάρκεια της ύπαρξής του, έδωσε εντολή σε μεγάλο αριθμό στρατιωτών, ναυτικών και πιλότων του Σοβιετικού Στρατού να παρακολουθούν ΑΤΙΑ και άλλα ανεξήγητα γεγονότα, χωρίς περαιτέρω πληροφορίες. Οι διαταγές θα μπορούσαν να εκδοθούν πολύ εύκολα, καθώς συμμετείχε το Υπουργείο Άμυνας - επομένως δεν μπορούσαν να τεθούν ερωτήσεις. Το Ινστιτούτο 22 έχει διερευνήσει περίπου 3000 αναφορές για ΑΤΙΑ. Περίπου 5 εώς 10% όλων των περιπτώσεων παρέμειναν ανεξήγητες όταν διαλύθηκε ο οργανισμός.

Υπάρχει μια θεωρία συνωμοσίας ότι το Ινστιτούτο 22 συμμετείχε σε συγκάλυψη μιας σχεδόν πυρηνικής εκτόξευσης. Το 1982, μία από τις Σοβιετικές Πυρηνικές Βάσεις ενεργοποιήθηκε, και χωρίς προφανή λόγο ένας πυρηνικός πύραυλος ήταν έτοιμος να εκτοξευτεί. Μετά από 30 δευτερόλεπτα πανικού και χάους, η εκτόξευση ματαιώθηκε τόσο μυστηριωδώς όσο είχε εμφανιστεί. Αργότερα, μάρτυρες είπαν ότι υπήρξε κάποια δραστηριότητα ΑΤΙΑ κοντά στην περιοχή της βάσης και ως εκ τούτου υπήρξε ο λόγος για την εμπλοκή του Ινστιτούτου 22.

Τα ΑΤΙΑ εξηγήθηκαν ως φωτοβολίδες, τις οποίες ο στρατός δοκίμαζε από μεγαλύτερο υψόμετρο, ενώ η πυρηνική κρίση εξηγήθηκε ως μια απλή δοκιμή.

## Παραπομπές

Κατηγορία:Άγνωστης Ταυτότητας Ιπτάμενα Αντικείμενα
Κατηγορία:Σοβιετική Ένωση
Τρίκβε Λίε

Ο **Τρίκβε Λίε** (*Trygve Halvdan Lie*, 16 Ιουλίου 1896 - 30 Δεκεμβρίου 1968) ήταν Νορβηγός πολιτικός, ηγέτης των Εργατικών, κυβερνητικός αξιωματούχος και συγγραφέας. Υπηρέτησε ως νορβηγός υπουργός Εξωτερικών κατά τα κρίσιμα χρόνια της εξόριστης στο Λονδίνο νορβηγικής κυβέρνησης από το 1940 έως το 1945. Από το 1946 έως το 1952 ήταν ο πρώτος Γενικός Γραμματέας των Ηνωμένων Εθνών. Ο Λίε είχε την φήμη ρεαλιστή, αποφασιστικού πολιτικού.

## Παραπομπές


Κατηγορία:Πολιτικοί του Β΄ Παγκοσμίου Πολέμου
Κατηγορία:Νορβηγοί του Β΄ Παγκοσμίου Πολέμου
Κατηγορία:Γενικοί Γραμματείς του ΟΗΕ
Σου Σέιντ Μαρί (Μίσιγκαν)

Το **Σου Σέιντ Μαρί** (αγγλικά: Sault Ste. Marie), επίσημα η **Πόλη του Σου Σέιντ Μαρί**, είναι πόλη και έδρα της Κομητείας Τσιππέουα στην πολιτεία του Μίσιγκαν των ΗΠΑ. Βρίσκεται στο βορειοανατολικό άκρο της Άνω Χερσονήσου του Μίσιγκαν, στα σύνορα Καναδά-ΗΠΑ, και χωρίζεται από τη δίδυμή του πόλη την Σου Σέιντ Μαρί του Οντάριο, δίπλα στον ποταμό Σαιντ Μέρις. Η πόλη είναι σχετικά απομονωμένη από άλλες κοινότητες στο Μίσιγκαν και απέχει 556 χιλιόμετρα μέσω του Διαπολιτειακού Αυτοκινητόδρόμου 75 από το κέντρο του Ντιτρόιτ. Ο πληθυσμός ήταν 14.144 κάτοικοι στην απογραφή του 2010, καθιστώντας την τη δεύτερη πιο πυκνοκατοικημένη πόλη στην Άνω Χερσόνησο. Αντίθετα, η καναδική πόλη Σου Σέιντ Μαρί είναι πολύ μεγαλύτερη, με περισσότερους από 75.000 κατοίκους, βασισμένη σε μια πιο εκτεταμένη βιομηχανία η οποία αναπτύχθηκε τον 20ο αιώνα και μια οικονομία με στενότερες συνδέσεις με άλλες κοινότητες.

## Παραπομπές


Κατηγορία:Πόλεις του Μίσιγκαν